| Gaivota chorona |
| --- |
| Adulto
 |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Laridae |
| Xénero: | *Chroicocephalus* |
| Especie: | ***C. ridibundus*** |

 |
| Nome binomial |
| '**Chroicocephalus ridibundus'**(Linnaeus, 1766) |
| Sinonimia |
| *Larus ridibundus* |

A **gaivota chorona** (***Chroicocephalus ridibundus***, antes *Larus ridibundus*) é unha gaivota que se pode observar en Galiza durante todo o ano, principalmente exemplares non reprodutores. A súa poboación invernante nas costas galegas estímase nuns 20 mil individuos[].

A poboación europea da gaivota chorona estímase nuns 2 millóns de exemplares[]. Ata fai pouco a súa cría en Galiza era escasa, aínda que dende finais dos anos 90 a súa cría estase a facer máis común debido ós seus costumes sedentarios.

Descrición
----------

Gaivotas choronas en voo
A gaiovota chorona é unha ave de 54–60 cm de envergadura e un peso de 210-300 gramos. É de cor branco coas ás de cor gris agás os bordos negros. A súa testa é de cor negra, durante o inverno tórnase gris ou branca segundo a idade. As súas patas son de cor laranxa ou vermello alaranxado. O seu bico é vermello.

Comportamento
-------------

É unha ave oportunista, preeira que busca pequenos invertebrados ou refugallos deixados polos humanos. Adoita presentarse en grupos de 10 a 20 exemplares nos campos labrados en busca de insectos ou miñocas.

Hábitat
-------

Gaivota chorona con plumaxe invernal de primeiro ano na ría de Viveiro.
A súa distribución en Galiza é irregular. Atópase principalmente nas costas galegas e nos ríos Miño, Ulla e Sil, así como na Baixa Limia.

En Europa é moi abondosa agás na Escandinavia. É sedentaria na Gran Bretaña e nos países mediterráneos. Durante o inverno emigra dende o mar Báltico ata o Mediterráneo chegando ata o norte de África. Téñense atopado exemplares ata no Canadá.

Reprodución
-----------

*Chroicocephalus ridibundus*
A gaivota chorona aniña no chan preto da auga en marismas e lagoas. Pon a partir do final de marzo 3 ovos que van dende o castaño claro a escuro con pencas; estes son chocados polos dous sexos durante 24 días; os pitos son seminidífugos e voan logo de 6 semanas.

Notas
-----

1. ↑  BirdLife International (2012). "*Larus ridibundus*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro 2013.
2. ↑  "Birds of the World -- current valid scientific avian names." (html) (en inglés). Consultado o 21 de decembro de 2010.

Véxase tamén
------------

### Bibliografía

* *Guía das aves de Galicia* (1991), Editorial Baía.

|  |  |
| --- | --- |
| Control de autoridades | 
* Wd: Q25634
* BRE: 2289790
* EBID: ID
* GEC: 0185805
* GND: 4166346-9

 |

|  |  |
| --- | --- |
| Identificadores taxonómicos | 
* Avibase: FB02DD9658CC1EC6
* DORIS: 1356
* Dyntaxa: 102963
* eBird: bkhgul
* Fossilworks: 367998
* GBIF: 6065824
* GNAB: black-headed-gull
* IBC: ID
* iNaturalist: 144510
* IRMNG: 11716617
* ITIS: 824041
* NBN: NHMSYS0020962539
* NCBI: 1192867
* Soortenregister: 139317
* TAXREF: 530157
* WoRMS: 465358
* Xeno-canto: Chroicocephalus-ridibundus

 |

|  |  |
| --- | --- |
| Identificadores | 
* UMLS: C0325875

 |